ระเบียบกรุงเทพมหานครระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชนพ.ศ. ๒๕๓๘ โดยที่เป็นการสมควรออกระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชนอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ ประกอบกับ ข้อ ๖ และข้อ ๘ แห่งข้อบัญญัติกรุงเทพมหานคร เรื่องค่าใช้จ่ายเกี่ยวกับการสนับสนุนการพัฒนาชุมชน พ.ศ. ๒๕๓๖ ผู้ว่าราชการกรุงเทพมหานครจึงกำหนดระเบียบขึ้นไว้ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชนพ.ศ. ๒๕๓๘ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔[๒] อัตราค่าใช้จ่ายเกี่ยวกับการสนับสนุนการพัฒนาชุมชนได้แก่ค่าวัสดุอุปกรณ์ ค่าใช้จ่ายในการจัดงานพิธีการที่กรุงเทพมหานครเป็นผู้จัดค่าเช่าที่พัก ค่าใช้สถานที่ ค่าพาหนะและค่าขนส่ง ค่าตอบแทนอาสาสมัครค่าจ้างแรงงาน ค่าของรางวัล ของขวัญและของที่ระลึก ค่าอาหารแก่เด็กในศูนย์พัฒนาเด็กก่อนวัยเรียนค่าเวชภัณฑ์ ค่าบัตรผ่านประตูค่าสมัครเข้าร่วมกิจกรรมที่เกี่ยวกับการพัฒนาชุมชนและค่าสนับสนุนการดำเนินงานของคณะกรรมการชุมชนและเงื่อนไขการเบิกจ่ายให้เป็นไปตามที่กำหนดไว้ในบัญชีท้ายระเบียบนี้ข้อ ๕ ในกรณีมีเหตุพิเศษสมควรปฏิบัติเป็นอย่างอื่นหรือที่ไม่ได้กำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีๆ ไปข้อ ๖ให้ปลัดกรุงเทพมหานครรักษาการตามระเบียบนี้ประกาศ ณ วันที่๕ มิถุนายน พ.ศ. ๒๕๓๘ร้อยเอก กฤษฎาอรุณวงษ์ ณ อยุธยาผู้ว่าราชการกรุงเทพมหานครบัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ประเภทค่าใช้จ่ายอัตราการเบิกจ่ายเงื่อนไจการเบิกจ่าย๑ค่าวัสดุอุปกรณ์๑.๑ ค่าวัสดุอุปกรณ์ในศูนย์พัฒนาเด็กก่อนวัยเรียน๑.๑.๑ ค่าวัสดุอุปกรณ์การเรียน การสอน อุปกรณ์เสริมทักษะ- เฉลี่ยคนละไม่เกิน ๑๐๐ บาท- เบิกจ่ายได้ปีละครั้ง๑.๑.๒ ค่าอุปกรณ์เครื่องครัว เช่น เตาแก๊สพร้อมถังแก๊ส ถาดหลุม หม้อปรุงอาหาร หม้อหุงข้าวไฟฟ้า ช้อน ทัพพี มีด เป็นต้น- เบิกจ่ายได้ตามที่จำเป็นแต่ไม่เกินศูนย์ละ ๑๐,๐๐๐ บาท- เบิกจ่ายได้ครั้งเดียวยกเว้นกรณีชำรุดหรือเสื่อมสภาพเนื่องจากการใช้งานให้เบิกจ่ายทดแทนได้๑.๑.๓ ค่าวัสดุอุปกรณ์เครื่องนอน เช่น เสื่อน้ำมัน หมอน ที่นอน ผ้าห่ม เป็นต้น- เบิกจ่ายได้ตามที่จ่ายจริง- เบิกจ่ายได้เฉพาะกรณีที่จำเป็นและประหยัด๑.๒ ค่าวัสดุอุปกรณ์ที่เกี่ยวกับการรักษาความสะอาด- เบิกจ่ายได้ตามที่จ่ายจริง- เบิกจ่ายได้เฉพาะกรณีที่จำเป็นและประหยัด๑.๓ ค่าวัสดุอุปกรณ์เกี่ยวกับการจัดกิจกรรมที่กรุงเทพเป็นผู้จัด๑.๓.๑ ค่าป้ายชื่อผู้เข้าร่วมแข่งขัน หรือเข้าประกวด- คนละไม่เกิน ๓ บาท๑.๓.๒ ค่าปกเกียรติบัตรหรือค่าอัดกรอบเกียรติบัตร- เบิกจ่ายได้ไม่เกิน ๑๕๐ บาท๑.๔[๓] ค่าวัสดุอุปกรณ์ที่เกี่ยวกับการพัฒนาชุมชน เช่น อิฐ หิน ปูน ทราย ต้นไม้ อุปกรณ์ไฟฟ้า อุปกรณ์ป้องกันอัคคีภัย เป็นต้น- เบิกจ่ายได้ตามที่จ่ายจริง- เบิกจ่ายได้เฉพาะกรณีที่จำเป็นและประหยัด๒ค่าใช้จ่ายในการจัดงานพิธีการที่กรุงเทพมหานครเป็นผู้จัด๒.๑ ค่าเครื่องดื่มสำหรับรับรองแขกที่ส่วนราชการเชิญร่วมพิธี- คนละไม่เกิน ๕ บาท- เบิกจ่ายได้งานพิธีละไม่เกิน ๓๐๐ บาท๒.๒ ค่าดอกไม้ในพิธีเปิด - ปิด- เบิกจ่ายได้ตามที่จ่ายจริง- เบิกจ่ายได้งานพิธีละไม่เกิน ๔๐๐ บาท๓ค่าเช่าที่พัก ค่าใช้สถานที่ ค่าพาหนะ และค่าขนส่ง๓.๑ ค่าเช่าที่พัก ค่าใช้สถานที่ ค่ายานพาหนะ และค่าขนส่ง ในกรณี กรุงเทพมหานคร เป็นผู้ดำเนินการรื้อย้าย๓.๑.๑ ค่าเช่าที่พัก- ไม่เกินครอบครัวละ๕,๐๐๐ บาท- ให้เบิกได้ตามที่จ่ายจริง และให้เบิกในเฉพาะกรณีที่กรุงเทพมหานครไม่สามารถจัดหาที่พักชั่วคราวโดยไม่ต้องเสียค่าใช้จ่ายให้ผู้รื้อย้ายอยู่อาศัยชั่วคราวได้๓.๑.๒ ค่าใช้สถานที่ของส่วนราชการหรือหน่วยงานของรัฐ- ไม่เกินครอบครัวละ ๑,๐๐๐ บาท- ให้เบิกได้ตามที่จ่ายจริงและให้เบิกในเฉพาะกรณีที่กรุงเทพมหานครไม่สามารถจัดหาที่พักชั่วคราวโดยไม่ต้องเสียค่าใช้จ่ายให้ผู้รื้อย้ายอยู่อาศัยชั่วคราวได้๓.๑.๓[๔] ค่าขนส่ง- เบิกจ่ายได้ตามที่จ่ายจริงแต่ไม่เกินครอบครัวละ ๑๐,๐๐๐ บาท- ให้เบิกจ่ายได้เฉพาะในกรณีที่กรุงเทพมหานครไม่สามารถจะจัดยานพาหนะขนส่งให้ได้๓.๒ ค่ายานพาหนะสำหรับการพัฒนาชุมชน เช่น การจัดทัศนศึกษาของเด็กและเยาวชน เป็นต้น-เบิกจ่ายได้ตามที่จ่ายจริง- ให้เบิกจ่ายได้เฉพาะกรณีที่หน่วยงานที่จัดไม่สามารถจัดหายานพาหนะสำหรับการจัดกิจกรรมดังกล่าวได้โดยให้เบิกจ่ายอย่างประหยัด๔[๕]ค่าตอบแทนอาสาสมัครคนละ ๕,๖๔๐ บาทต่อเดือนเบิกจ่ายได้เฉพาะผู้ปฏิบัติงานตามวันและเวลาราชการหรือตามหลักเกณฑ์ที่ปลัดกรุงเทพมหานครกำหนด๕[๖]ค่าจ้างแรงงานบุคคลภายนอก- เบิกจ่ายได้ในอัตราค่าจ้างแรงงานขั้นต่ำตามที่กระทรวงแรงงานและสวัสดิการสังคมกำหนด- เบิกจ่ายได้ในการรื้อถอนขนย้ายสิ่งก่อสร้างในบริเวณรื้อย้ายชุมชนที่กรุงเทพมหานครเป็นผู้ดำเนินการรื้อย้ายและในการพัฒนาชุมชน๖ค่าของขวัญ ของรางวัล และของที่ระลึกในกิจกรรมที่กรุงเทพมหานครเป็นผู้จัด๖.๑ ค่าเงินรางวัลชนะเลิศ รองชนะเลิศอันดับ ๑ รองชนะเลิศอันดับ ๒ และรางวัลชมเชย ในการประกวดชุมชนดีเด่น รางวัลละไม่เกิน ดังต่อไปนี้-รางวัลชนะเลิศ๕,๐๐๐ บาท- รางวัลรองชนะเลิศอันดับ ๑๔,๐๐๐ บาท- รางวัลรองชนะเลิศอันดับ ๒๓,๐๐๐ บาท- รางวัลชมเชย ไม่เกิน ๓ รางวัล รางวัลละ๑,๐๐๐ บาท๖.๒ ค่าถ้วยเกียรติยศหรือโล่มอบให้ผู้ชนะเลิศ รองชนะเลิศ และรางวัลชมเชย ในการประกวดชุมชนดีเด่น และการแข่งขันกีฬาของชุมชน- เบิกจ่ายได้ไม่เกินชิ้นละ ๑,๐๐๐ บาท๖.๓ ค่าเหรียญรางวัลหรือโล่มอบให้ผู้ชนะเลิศ รองชนะเลิศ และรางวัลชมเชย ในการประกวดชุมชนดีเด่นและการแข่งขันกีฬาของชุมชนชิ้นละไม่เกิน๕๐ บาท๖.๔ ค่าของรางวัลกรรมการตัดสินที่เป็นบุคคลภายนอก- คนละไม่เกิน ๑๕๐ บาทเบิกจ่ายได้เฉพาะกรณีที่จำเป็นและประหยัด๖.๕[๗] ค่าของขวัญของรางวัลสำหรับเด็กในชุมชนครั้งละไม่เกิน ๒๐ บาท/คนเบิกจ่ายได้เฉพาะกรณีที่จำเป็นและประหยัด๗[๘]ค่าอาหารสำหรับเด็กในศูนย์พัฒนาเด็กก่อนวัยเรียนคนละไม่เกิน ๑๕ บาท/วันค่าอาหาร หมายถึง ค่าอาหารกลางวันและค่าอาหารเสริม(นม) โดยให้เบิกจ่ายแบบเหมาจ่าย โดยให้คณะกรรมการบริหารศูนย์ฯ จำนวน ๒ คน และอาสาสมัครผู้ดูแลเด็กที่อยู่ประจำศูนย์ฯ จำนวน ๑ คน เป็นผู้ลงลายมือชื่อ ร่วมกันโดยให้ถือว่า ใบรับเงินดังกล่าวเป็นใบสำคัญจ่ายหากไม่มีคณะกรรมการบริหารศูนย์ฯ ให้ประธานกรรมการชุมชนและกรรมการ ๑ คน ลงลายมือชื่อร่วมกัน ทั้งนี้ ให้ประธานกรรมการศูนย์ หรือประธานกรรมการชุมชน จัดทำรายงานการใช้จ่ายเงินเสนอต่อผู้อำนวยการเขตเป็นประจำทุกเดือน ซึ่งในแต่ละวันต้องให้เด็กได้บริโภคอาหารเสริม(นม) ไม่ต่ำกว่าวันละ ๒๐๐ มิลลิลิตร/คน๘ค่าเวชภัณฑ์- ชุมชนละไม่เกิน ๒,๐๐๐ บาท๙ค่าบัตรผ่านประตูและค่าสมัครเข้าร่วมกิจกรรมเกี่ยวกับการพัฒนาชุมชน- เบิกจ่ายได้ตามที่จ่ายจริง๑๐[๙]ค่าสนับสนุนการดำเนินงานของคณะกรรมการชุมชนเบิกจ่ายได้ไม่เกินชุมชนละ ๕,๐๐๐ บาท ต่อเดือนให้เบิกจ่ายแบบเหมาจ่ายโดยให้ประธานกรรมการชุมชน เหรัญญิกและกรรมการชุมชนผู้ได้รับความเห็นชอบจากคณะกรรมการชุมชน ๑ คนเป็นผู้ลงลายมือชื่อรับเงินร่วมกันโดยให้ถือว่าใบรับเงินดังกล่าวเป็นใบสำคัญคู่จ่าย ทั้งนี้ ให้ประธานกรรมการชุมชนจัดทำรายงานการใช้จ่ายเงินเสนอต่อผู้อำนวยการเขตประจำทุกเดือนระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๒) พ.ศ. ๒๕๔๐[๑๐]ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๓) พ.ศ. ๒๕๔๑[๑๑]ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๔) พ.ศ. ๒๕๔๒[๑๒]ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน (ฉบับที่ ๕) พ.ศ. ๒๕๔๔[๑๓]ระเบียบกรุงเทพมหานคร ว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๖) พ.ศ. ๒๕๔๖[๑๔]ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๗) พ.ศ. ๒๕๔๘[๑๕]ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน (ฉบับที่ ๘) พ.ศ. ๒๕๔๘[๑๖]วชิระ/จัดทำ๒ มีนาคม ๒๕๕๐[๑] ราชกิจจานุเบกษาเล่ม ๑๑๒/ตอนพิเศษ ๒๕ ง/หน้า ๓๕/๑๐ กรกฎาคม ๒๕๓๘[๒] ข้อ ๔แก้ไขเพิ่มเติมโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๒) พ.ศ. ๒๕๔๐[๓] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๑ ๑.๔ เพิ่มโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๔) พ.ศ. ๒๕๔๒[๔] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๓ ๓.๑.๓ แก้ไขเพิ่มเติมโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๒) พ.ศ. ๒๕๔๐[๕] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๔ แก้ไขเพิ่มเติมโดย ระเบียบกรุงเทพมหานคร ว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๘) พ.ศ. ๒๕๔๘[๖] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๕แก้ไขเพิ่มเติมโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๔) พ.ศ. ๒๕๔๒[๗] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๖ ๖.๕ เพิ่มโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๔) พ.ศ. ๒๕๔๒[๘] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๗แก้ไขเพิ่มเติมโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน (ฉบับที่ ๖) พ.ศ. ๒๕๔๖[๙] บัญชีอัตราค่าใช้จ่ายเกี่ยวกับการสนับสนุนการพัฒนาชุมชนและเงื่อนไขการเบิกจ่ายลำดับที่ ๑๐แก้ไขเพิ่มเติมโดย ระเบียบกรุงเทพมหานครว่าด้วยค่าใช้จ่ายเกี่ยวกับการสนับสนุนการพัฒนาชุมชน(ฉบับที่ ๗) พ.ศ. ๒๕๔๘[๑๐] ราชกิจจานุเบกษาเล่ม ๑๑๔/ตอนที่ ๓๕ ง/หน้า ๕๒/๑ พฤษภาคม ๒๕๔๐[๑๑] ราชกิจจานุเบกษาเล่ม ๑๑๕/ตอนพิเศษ ๖๘ ง/หน้า ๑๗/๑๐ สิงหาคม ๒๕๔๓[๑๒] ราชกิจจานุเบกษา เล่ม ๑๑๖/ตอนพิเศษ ๘๙ ง/หน้า๘/๓ พฤศจิกายน ๒๕๔๒[๑๓] ราชกิจจานุเบกษาเล่ม ๑๑๘/ตอนพิเศษ ๗๔ ง/หน้า ๓๔/๒ สิงหาคม ๒๕๔๔[๑๔] ราชกิจจานุเบกษาเล่ม ๑๒๑/ตอนพิเศษ ๑ ง/หน้า ๒๗/๘ มกราคม ๒๕๔๗[๑๕] ราชกิจจานุเบกษา เล่ม๑๒๒/ตอนพิเศษ ๓๑ ง/หน้า ๑๗/๑๐ เมษายน ๒๕๔๘[๑๖] ราชกิจจานุเบกษา เล่ม ๑๒๒/ตอนพิเศษ ๘๖ ง/หน้า๙/๑๕ กันยายน ๒๕๔๘